Regimentul Siret No. 11 a fost o unitate de infanterie, de nivel tactic, din trupele permanente ale Armatei României, înființată în 1872. Pe tot parcursul existenței sale a făcut parte din organica Brigăzii 12 Infanterie, fiind dislocat la pace în garnizoana Galați. La mobilizare, regimentul constituia încă o unitate, Regimentul 51 Infanterie, din rezerviști proveniți din "Cercul de recrutare „Covurlui”". Pentru participarea la Războiul de Independență, drapelul de luptă al regimentului a fost decorat cu Crucea „Trecerea Dunării”.